Webcafe.bg 01.03.2015, 09:44 (обновена 01.03.2015, 10:09)
В София пред Гроба на Незнайния войн ще се проведе митинг в солидарност с държаната вече 70 дни в плен в Русия украинка Надежда Савченко. Началото на събитието, което е оргазнизирано през група в социалната мрежа Фейсбук, е от 13 часа.По време на събирането ще стане дума и за убийството на опозиционния водач Борис Немцов, за който огразнизаторите смятат, че е "подло убит от руските тайни служби".Организаторите застават зад думите на украинския президент Петро Порошенко, който нарече Борис Немцов "мост между Украйна и Русия"."Немцов беше за мир, против кремълската агресия. Каузата му е и каузата на Надежда Савченко, пише един от организаторите на протеста Манол Глишев в групата."Не за първи път съветските и руските тайни служби цинично организират убийство на опонент по време на свой празник. И не за първи път лъжат, че техен пленник е мъртъв. Немцов загина, но Надя Савченко е жива", добавя той.След срещата всички ще бъдат поканени да запалят свещ в памет на Борис Немцов и за оцеляването и освобождението на Надя в близко разположената руска църква."Нека представителите на Русия в центъра на София знаят, че българите и украинците не са тези, които злорадстват от нечия смърт", съобщават още оргазнизаторите и умоляват за спокойно поведение в храма.Коя е Надежда Савченко?33-годишната Надежда Савченко е военнослужеща от въоръжените сили на Украйна, старши лейтенант и депутат от върховната Рада. Тя е и член на постоянната делегация на Парламентарната Асамблея на Съвета на Европа (ПАСЕ) в Украйна от 25 декември 2014 година.Савченко получи широка известност след като при неизяснени обстоятелства се оказа задържана в следствен изолатор в Русия. Тя е обвинена в убийството на руски журналисти, което се е случило на 17 юни 2014 година при Луганск.Има две версии за нейното изчезване:Според украинските власти на 8 юли 2014 става известно, че Надежда Савченко се намира под стража в Русия в единична килия в следствения изолатор в град Воронеж. По думите на самата Савченко, тя първо е била заведена в Луганск, след това в Красной Луч, след това са я транспортирали в Богучар, Воронежка област в Русия.По думите на сестрата на Савченко, тя е била отведена в Русия лично от "министъра на отбраната" на Луганската Народна Република.Същият ден, президентът на Украйна Петро Порошенко се разпорежда Министерството на външните работи и Генералната прокуратура на Украйна да вземат мерки за връщането на Савченко в Русия, тъй като тя е в "ръцете на терористи" и е "незаконно отведена в Русия".Според руската версия, на 9 юли 2014 година Савченко е пресякла руско украинската граница самостоятелно като бежанец без документи.Затова тя е била задържана на територията на РФ в съответствие с руското законодатлство и като заподозрана в делото за убийство на руски журналисти.Руската страна също така вади нова версия на 24 юли, според която, няма доказателства, че някой е возил Савченко насилствено в Русия.Тя била задържана от сътрудници на полицията, докато се е возила на такси във Воронежка област.Руските власти също така твърдят, че причината на нейната визита в РФ, границата на която тя е пресякла като бежанец, е неизвестна все още.На 16 декември 2014 година Надежда Савченко обяви гладна стачка като протест срещу незаконното й задържане в Русия. Споделяне
Oще: борис немцив война конфликт лнр луганска област надежда савченко опозиция русия украйна Още от Свят